** **

Приложение № 1 към Заповед № РД09-699/02.07.2025 год.

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по**

**Интервенция**

|  |
| --- |
| „**II.Г.10 Залесяване и възстановяване**“ |



**Европейският земеделски фонд за развитие на селските райони**

**Съдържание:**

[**1.** **Използвани съкращения:** 2](#_Toc182585158)

[**2.** **Определения:** 4](#_Toc182585159)

[**3. Основна цел, очаквани резултати и принос към специфичните цели:** 9](#_Toc182585160)

[**4.** **Териториален обхват:** 10](#_Toc182585161)

[**5. Бюджет по приема:** 10](#_Toc182585162)

[**6. Размер на финансовата помощ за конкретно заявление за подпомагане:** 10](#_Toc182585163)

[**7. Допустими кандидати:**](#_Toc182585164) 12

[**8. Допустими дейности/инвестиции:** 13](#_Toc182585165)

[**9. Условия за допустимост на дейностите/инвестициите, в т.ч. срок за изпълнение на одобрените заявления за подпомагане:** 13](#_Toc182585166)

[**10. Допустими разходи:** 17](#_Toc182585167)

[**11. Условия за допустимост на разходите и избрана система за оценка на обоснованост на разходите:** 18](#_Toc182585168)

[**12. Критерии за подбор:** 20](#_Toc182585169)

[**13. Приложим режим на минимални/държавни помощи** 22](#_Toc182585170)

[**14. Изискуеми документи, в т.ч. документи, доказващи съответствие с критерии за подбор/оценка:** 23](#_Toc182585171)

[**15. Подготовка и подаване на заявления за подпомагане:** 25](#_Toc182585172)

[**16. Приложения:** 26](#_Toc182585174)

# **Използвани съкращения:**

|  |  |
| --- | --- |
| БФП | Безвъзмездна финансова помощ |
| ДФЗ | Държавен фонд „Земеделие“ |
| ДДС | Данък върху добавената стойност |
| ЕС | Европейски съюз |
| ЕК | Европейска комисия |
| ЕСИФ | Европейски структурни и инвестиционни фондове |
| ЕЗФРСР | Европейски земеделски фонд за развитие на селските райони |
| ЕФГЗ | Европейски фонд за гарантиране на земеделието |
| ЗБР | Закон за биологичното разнообразие |
| ЗВ | Закон за водите |
| ЗГ | Закон за горите |
| ЗДДС | Закон за данък върху добавената стойност |
| ЗОП | Закон за обществените поръчки |
| ЗООС | Закон за опазване на околната среда |
| ЗПЗП | Закона за подпомагане на земеделските производители |
| КЕП | Квалифициран електронен подпис |
| КСС | Количествено-стойностни сметки |
| МЗХ | Министерство на земеделието и храните |
| МОСВ | Министерство на околната среда и водите |
| РУО | Ръководител на управляващият орган |
| СЕУ | Система за електронни услуги |
| СПРЗСР | Стратегическия план за развитието на земеделието и селските райони на Република България за периода 2023 – 2027 г. |
| УО | Управляващ орган |
| Регламент (ЕС) № 2021/2115 | Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), |
| Регламент (ЕС) 2021/2116 | Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ, L 435/187 от 6 декември 2021 г.) |
| [Регламент (ЕС) № 1303/2013](apis://Base=APEV&CELEX=32013R1303&ToPar=Art61_Par3_Letб&Type=201) | [Регламент (ЕС) № 1303/2013](apis://Base=APEV&CELEX=32013R1303&ToPar=Art61_Par3_Letб&Type=201) на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на [Регламент (ЕО) № 1083/2006 на Съвета](apis://Base=APEV&CELEX=32006R1083&Type=201) (ОВ, L 347/320 от 20 декември 2013 г.). |
| Наредба № 4 от 2024 г. | Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |
| Наредба № 105 от 2006 г. | Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол. |

# **Определения:**

|  |  |  |
| --- | --- | --- |
| 1. | Административен договор | Договор по чл. 52, ал. 4 от ЗПЗП, който урежда правата, задълженията и отговорностите на страните, включително основанията за изискуемост на финансовата помощ. |
| 2. | Административни проверки | Проверки съгласно разпоредбата на чл. 72 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013. |
| 3. | Болест | В лесозащитата е ненормални изменения (анатомични, физиологични или морфологични) в резултат на патологичен процес, предизвикан от чужди на горските видове причини и придружен от нарушения на функциите на организма и неговото устройство. Те могат да бъдат гъби, бактерии, фитоплазми, вируси, а също и някои фактори на околната среда (високи и ниски температури, недостиг на влага, на хранителни вещества, замърсяване с химични вещества и др.). |
| 4. | Бързорастящи дървесни видове | Видове със сравнително бърз растеж в млада възраст - хибридни тополи, върби, бяла акация, ясени, черен орех, платани, черна елша, полски бряст и др., при които минималният срок за окончателна сеч е не по-кратък от 8 години, а максималният не надхвърля 20 години. |
| 5. | Видове с висока устойчивост на пожар | Дървесни видове с по-дебела и груба кора - дъбове, върби, елши, ясени, явори, конски кестен, липи, платани, обикновена круша, киселица, корков дъб, гледичия, кедри, аризонски кипарис и др. |
| 6. | Временно съхранение на залесителния материал | Съхранение на семената или фиданките от закупуването им до засаждането (засяването) с цел запазване на посадъчните и посевните им качества. Извършва се в хладилни помещения или в траншеи, направени на подходящо място на залесителния обект. |
| 7. | Гора | По смисъла на Закона за горите е:  а) земи, заети от горскодървесна растителност с площ не по-малка от един декар, височина на дървостоя в зряла възраст не по-малко от 5 м, широчина на насаждението, измерена между стъблата на крайните дървета, не по-малко от 10 м, и проекция на короните не по-малка от 10 на сто от площта на насаждението;  б) площи, които са в процес на възобновяване и все още не са достигнали, но се очаква да достигнат минимална проекция на короните 10 на сто и височина на дърветата 5 м;  в) площи, които в резултат на антропогенна дейност или естествени причини са временно обезлесени, но подлежат на възобновяване;  г) защитни горски пояси, както и ивици от дървета с площ, по-голяма от един декар, и широчина над 10 м;  д) насаждения в системи и съоръжения за предпазване от вредното въздействие на водите;  е) клекови формации;  ж) съобщества от дървесни или храстови видове, разположени край водни обекти. |
| 8. | Горски култури | Гори, създадени по изкуствен начин. |
| 9. | Горска територия | Включва:  1. горите;  2. голини, недървопроизводителни земи и други територии, предназначени за горскостопанска дейност;  3. карстови образувания;  4. защитни горски пояси с площ, по-малка от един декар, и широчина под 10 м. |
| 10. | Гъстота | Броят на посадните/посевните места, фиданките или на дърветата на единица площ. |
| 11. | Залесителни дейности | Дейностите по създаване на гори: почвоподготовка, закупуване на залесителен материал, транспорт и временно съхранение на залесителния материал, разходи за труд при залесяване. |
| 12. | Залесителен материал | Резници, присадници, отводки, фиданки (произведени от семена, части от растения и издънки или естествен подраст) и семена, използвани за залесяване. |
| 13. | Заявление за подпомагане | Заявление, подадено в СЕУ, заедно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и определени за допустими за финансиране по интервенцията от Стратегическият план. |
| 14. | Земеделски земи, които не са били включени в сеитбооборот през последните 5 или повече години | Земеделски земи, върху които не е прилагана основна обработка на почвата(оран) през последните 5 или повече стопански години, считано от годината на кандидатстване. |
| 15. | Иглолистна култура | Изкуствено създадена гора чрез залесяване на фиданки от иглолистни видове или с тяхното преобладание повече от 8/10. |
| 16. | Изкуствено създадени условия | Всяко установено условие по смисъла на чл. 62 от Регламент (ЕС) № 2021/2116. |
| 17. | Интервенция | Инструмент по смисъла на §1 т. 34 от допълнителните разпоредби на ЗПЗП. |
| 18. | Лесонепригодна горска площ | Горска площ, обрасла с дървесна и храстова растителност, където повече от 60 % от площта е покрита със скали и където при изсичане на сега съществуващата растителност друга не може да се създаде. |
| 19. | Междинно плащане | Обособена част от одобрената и извършена инвестиция. |
| 20. | Местни дървесни /храстови видове | Видове естествено разпространени в природата на страната. Местните видове са включени в Класификационната схема на типовете горски месторастения в Република България (2011 г.). |
| 21. | Месторастене | Земи в рамките на един подпояс на горскорастителната област с относително еднородни почвено-климатични условия, които са подходящи за развитие на определена горскодървесна растителност и имат специфично ниво на потенциална продуктивност. Определянето на типа месторастене се извършва въз основа на Класификационна схема на типовете горски месторастения в Република България (2011 г.) и Инструкция за установяване и картиране на типовете месторастения и определяне на състава на дендроценозите (2011 г.). |
| 22. | Независими оферти | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници, с изключение на съдружници в дружествата по чл. 357 от Закона за задълженията и договорите, които са създадени с друга цел;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо. |
| 23. | Неземеделските земи | Голини по смисъла на Закона за горите, които не са били гора поне 15 години преди залесяването им. |
| 24. | Неместен вид | Дървесен вид, който в естествено състояние не се среща и не е бил разпространен в миналото в даден район. |
| 25. | Непреодолима сила и извънредни обстоятелства | Обстоятелства по смисъла на чл. 3 от Регламент (ЕС) 2021/2116. |
| 26. | Нередност | Нередност по смисъла на член 1, параграф 2 от Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности (ОВ, L 312/1 от 23 декември 1995 г.):  „Нередност“ означава всяко нарушение на разпоредба на правото на Европейския съюз, в резултат на действие или бездействие от икономически оператор, което е имало, или би имало за резултат нарушаването на общия бюджет на Съюза или на бюджетите, управлявани от него, или посредством намаляването или загубата на приходи, произтичащи от собствени ресурси, които се събират направо от името на Съюза или посредством извършването на неоправдан разход, включително и националната нормативна уредба. |
| 27. | Обособена част от инвестицията | Завършен етап на изпълнение на инвестицията, който е обособен и е доведен до самостоятелна степен на завършеност. |
| 28. | Оперативни разходи | Административните разходи и разходите, свързани с поддръжка и експлоатация на активите |
| 29. | Полезащитен горски пояс | Линейна горска култура, която служи за защита на земеделски земи от суша, студ, ветрова и водна ерозия. Горските полезащитните пояси са публична държавна собственост. |
| 30. | Почвоподготовка | Ръчна или механизирана обработка на почвата предварително или непосредствено преди залесяването съгласно изискванията на технологичния план за залесяване, с цел създаване на благоприятни условия за развитие на растенията, влагозапасяване, отводняване, засаждане, отглеждане и инвентаризиране на културата. Включва дейностите по почистване, измерване и маркиране на площта, и обработка на почвата. |
| 31. | Принос в натура | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| 32. | Природни бедствия и катастрофични събития | Непредвидени събития, в следствие на които горите са унищожени или дървопроизводителните им функции са пострадали от: лавини, свлачища, смерчове, урагани, ветровали, ветроломи, ледоломи, снеговали, болести или вредители, както и от човешка дейност. |
| 33. | Публична финансова помощ | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял. |
| 34. | Публични разходи | Всеки принос за финансирането на операции, чийто източник е бюджетът на национален, регионален или местен публичен орган, бюджетът на Съюза, отпуснат за ЕФГЗ и ЕЗФРСР, бюджетът на публичноправни организации или бюджетът на сдружения на публични органи или на публичноправни организации. |
| 35. | Рефинансиране на лихви | Възстановяване на извършените разходи за лихви по заеми. |
| 36. | Смесена култура | Изкуствено създадена гора чрез залесяване на фиданки, сеене на семена или комбинирано от иглолистни и широколистни видове, в състава на която участват поне два вида, от които нито един не превишава 8/10 участие. |
| 37. | Стопанска дейност | Всяка дейност, която се състои от предлагане на стоки или услуги на пазара, (Съгласно Известие на Комисията относно понятието за държавна помощ, посочено в чл. 107, пар. 1 от ДФЕС (2016/С 262/01). |
| 38. | Съпоставими оферти | Оферти, които съдържат количествено-стойностни сметки, свързани със залесяването/възстановяването за всеки залесителен обект. |
| 39. | Технологичен план за залесяване | Документ за планиране и извършване на залесяването, изготвен и одобрен съгласно изискванията на Наредба № 2 от 2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране (ДВ бр. 16 от 2013 г.), в който се посочват конкретни данни за залесителния обект, мероприятията, които трябва да се извършат, и количеството на посевния и посадъчния материал, видовете работа и работни операции. В същият декларативно трябва да се посочи дали предвидените видове за залесяване са местни или неместни. |
| 40. | Тип месторастене | Месторастене в рамките на един подпояс на горскорастителната област. |
| 41. | Транспортни разходи | Разходи за транспорт на залесителния материал и транспорт на работници по залесяването. |
| 42. | Фиданки със закрита коренова система | Фиданки с почва или друг субстрат около корените. |
| 43. | Фиданки с открита коренова система | Фиданки за залесяване с корен, свободен от почва или друг субстрат. |
| 44. | Широколистна култура | Изкуствено създадена гора чрез залесяване на фиданки или сеене на семена от широколистни видове или с тяхното преобладание повече от 8/10. |

# **3. Основна цел, очаквани резултати и принос към специфичните цели:**

|  |
| --- |
| **Целите на интервенцията са:**   1. Да допринесе за смекчаване на и адаптиране към промените в климата. 2. Да насърчи устойчивото развитие и ефикасното управление на природните ресурси, като вода, почва и въздух. 3. Да увеличи лесистостта в равнинните райони с по-ниска такава.   **Очакваните резултати от прилагане на интервенцията:**   1. Допринася за поглъщането и складирането на въглерод, защото е доказано, че горските територии са най-добрия поглътител. Тази им функция ги прави фактор в борбата с изменението на климата. От тук идват и нуждите от разширяване на горските територии и бързото възстановяване на горския потенциал. 2. Осигурява защита срещу ерозията на почвата и опустиняването, помага за регулиране на хидроложкия цикъл и техните екосистеми са важен източник на биологично разнообразие. Оказва осезаем ефект и върху съседните им земеделски земи, като ги защитават от ерозия, осигуряват по-добър воден баланс. 3. Увеличаване на териториите, за които е доказано, че най-добре поглъщат и съхраняват въглерода, стимулиране поглъщането и съхраняването на въглерода и опазване на почвите от ерозия.   **Принос към специфични цели:**  SO4 Допринася за смекчаването на и адаптирането към промените в климата, включително чрез намаляване на излъчването на парниковите газове и подобряване поглъщането на въглерод, както и насърчава устойчивата енергия;  SO5 Насърчава устойчивото развитие и ефикасното управление на природните ресурси, като вода, почва и въздух, включително чрез намаляване на химическата зависимост. |

# **4.** **Териториален обхват:**

|  |
| --- |
| Дейностите по интервенцията се осъществят на територията на Република България. |

# **5. Бюджет по приема:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Общият размер на бюджета за подкрепа по подадените заявления в периода на прием е в размер на 11 700 000 евро.  Левовата равностойност е определена по официален курс на Европейска централна банка, а именно: EUR 1 = BGN 1.9558.   |  |  |  | | --- | --- | --- | | **Общ размер на БФП** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 11 700 000 евро | 4 680 000 евро | 7 020 000 евро | | 22 882 860 лева | 9 153 144 лева | 13 729 716 лева | | 100% | 40% | 60% | |

# **6. Размер на финансовата помощ за конкретно заявление за подпомагане:**

1. Минималният размер на допустимите разходи за едно заявление за подпомагане, е в размер на левовата равностойност на 4 000 евро.

2. Максималният размер на допустимите разходи за едно заявление за подпомагане не може да надхвърля левовата равностойност на 800 000 евро.

3. Максималният размер на допустимите разходи за целия период на прилагане на СПРЗСР за един кандидат не може да надхвърля левовата равностойност на 1 600 000 евро.

4. Максималният размер на допустими разходи за целия период на прилагане на СПРЗСР не може да надхвърля левовата равностойност на 1 600 000 евро за бенефициентите, които помежду си са предприятия партньори или свързани предприятия по смисъла на Закона за малките и средни предприятия.

5. Максималният размер на допустимите разходи за възстановяване на защитни горски пояси, за кандидати Държавни предприятия по чл. 163 от Закона за горите за едно заявление за подпомогане не може да надхвърля левовата равностойност на 7 000 000 евро.

6. Максималният размер на допустимите разходи за целия период на прилагане на СПРЗСР за кандидатите по т. 5 не може да надхвърля левовата равностойност на 11 000 000 евро.

**7. Допустими кандидати:**

|  |
| --- |
| **I. Допустими кандидати:**  1. Допустими за подпомагане са:  1.1. Физически лица, еднолични търговци, юридически лица собственици на земеделски земи, неземеделски земи и горски територии и горски сдружения по чл.183, ал.1 от ЗГ;  1.2. Местни поделения на вероизповеданията, собственици на земеделски земи, неземеделски земи и горски територии;  1.3. Общини собственици на земеделски земи, неземеделски земи и горски територии;  1.4. Държавни предприятия по чл. 163 от Закона за горите (ЗГ), управляващи неземеделски земи и горски територии.  **II.**  **Критерии за допустимост на кандидатите**:  1. Всички кандидати трябва да докажат собственост на земята, която ще залесяват/възстановяват.  2. Държавните предприятия по чл. 163 от Закона за горите и Горски кооперации и сдружения по чл. 183 от ЗГ трябва да докажат правото си да управляват земите, които ще залесяват/възстановяват.  3. Юридическите лица следва да са регистрирани по Търговския закон, Закона за кооперациите, Закона за вероизповеданията или Закона за висшето образование.  4. Лица по т. 3 следва да са вписани в Търговския регистър и регистъра на юридическите лица с нестопанска цел към Агенцията по вписванията, с изключение на лицата по Закона за вероизповеданията и Закона за висшето образование.  5. Местните поделения на вероизповеданията следва да са признати за юридически лица по силата на чл. 10 от Закона за вероизповеданията (ЗВ) или регистрирани като юридически лица съгласно чл. 20 от същия.  **III. Критерии за недопустимост на кандидатите:**  **1.** Кандидатите не са допустими за подпомагане в случай че:  **1.1.** са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321-307, 321, 321а и чл. 352 - 353е от Наказателния кодекс;  **1.2.** са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;  **1.3.** е налице неравнопоставеност в случаите по чл. 44, ал. 5 от ЗОП;  **1.4.** с акт на компетентен орган е установено, че:  **а)** са представили документ с невярно съдържание, свързан с удостоверяване липсата на основания за отстраняване или изпълнението на критериите за оценка, както в процедури по възлагане на обществени поръчки, така и в процедури по предоставяне на безвъзмездна финансова помощ;  **б)** не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или оценка.  **1.5.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  **1.6.** е налице конфликт на интереси, който не може да бъде отстранен;  **1.7.** опитал е да повлияе на вземането на решение от страна на ДФЗ, свързано с отстраняването, подбора или възлагането, включително чрез предоставяне на невярна или заблуждаваща информация;  **1.8.** не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  **1.9.** са в производство по прекратяване на регистрацията, с изключение на кандидати Държавни предприятия по чл. 163 от Закона за горите (ЗГ), физически лица и общини;  **1.10.** са в производство по ликвидация, съгласно уставът на вероизповеданието.  **1.11.** имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Не се прилага за кандидати по т. 1.2 и 1.3 от подраздел I „Допустими кандидати“;  **1.12.** имат задължения по смисъла на чл. 162, ал. 2, т. 8 от Данъчно-осигурителния процесуален кодекс. Не се прилага за кандидати по т. 1.2 и 1.3 от подраздел I „Допустими кандидати“.  **ВАЖНО:** Изискванията по т. 1.11 не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.  **2.** Основанията по т. 1.1, 1.2, 1.6 и 1.7. се отнасят за управляващия кандидата.  **3.** Обстоятелствата по т. 1 се проверят служебно, с изключение на:  3.1. обстоятелствата по т. 1.2, 1.3, 1.4, 1.6 и 1.7, за които се подава декларация съгласно Приложение № 2.  3.2. липсата на задължения към общината по постоянен адрес или седалище на кандидат, което се доказва от задължените лица с удостоверение, издадено от съответната община.  **4.** Основанията за недопустимост по т. 1 се прилагат до изтичането на следните срокове:  **4.1.** определени във влязъл в сила акт на компетентните органи съгласно законодателството на държавата, в която е извършено нарушението;  **4.2.** пет години от влизането в сила на присъдата по отношение на обстоятелства по т. 1.1. и 1.2., освен ако в присъдата е посочен друг срок на наказанието;  **4.3.** три години от влизането в сила на акт на компетентните органи съгласно законодателството на държавата, в която е извършено нарушението, по отношение на обстоятелства по т. 1.4. буква „а“ или т. 1.5.  **5.** Кандидати, за които е налице обстоятелство по т. 1 имат право да представят доказателства при подаване на заявлението за подпомагане или в срок определен в изпратено от ДФЗ уведомление чрез СЕУ за констатираните обстоятелства, че са предприели действия за тяхното отстраняване съгласно чл. 56 от ЗОП.  **6.** Не се дава предимство, а даденото предимство се отнема в случаите, когато бъде установено, че кандидат е създал изкуствено условията, необходими за получаване на това предимство, в противоречие с целите на европейското право и действащото законодателство в областта на допустимите за подпомагане дейности по настоящите Условия за кандидатстване. |

# **8. Допустими дейности/инвестиции:**

|  |
| --- |
| Инвестицията е насочена към:   1. Залесяване на земеделски и неземеделски земи. 2. Възстановяване на щети по горите от горски пожари, природни бедствия и катастрофични събития. 3. Възстановяване на полезащитни горски пояси. |

# **9. Условия за допустимост на дейностите/инвестициите, в т.ч. срок за изпълнение на одобрените заявления за подпомагане:**

|  |
| --- |
| **I. Условия за допустимост на дейностите/инвестициите:**   1. Подпомагат се заявления за подпомагане, които се осъществяват на територията на Република България. 2. Земята, която ще се залесява трябва да попада на територията на община с лесистост по-малка от 60% или в район с висок или среден риск от ерозия съгласно Приложение 3 „Разпределение на общините по процент на лесистост“ и Приложение 4 „Списък на общините с ерозионни процеси“. 3. Минималната площ за залесяване/възстановяване, с която се кандидатства, трябва да бъде 0.5 ха. 4. Залесяванията трябва да се извършват съгласно Закона за горите и свързаните с него подзаконови нормативни актове. 5. Залесяването/възстановяването се извършва съгласно технологичен план за залесяване по чл. 3, ал. 1 от Наредба № 2 от 7.02.2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране. 6. В технологичния план следва да има идентификационни данни за залесителните обекти или обектите за възстановяване (отдел, подотдел и номер на поземлен имот), землище и община, в които се намират имотите. В случаите на залесяване на голини по смисъла на Закона за горите, то към заявленията за подпомагане се прилагат и таксационните описания от предходния и действащия горскостопански план или програма и предходния лесоустройствен проект, план или програма на подотделите, в които ще се извършва залесяването. 7. При изготвяне на технологичния план за залесяване по т. 1. от Раздел 10. „Допустими разходи“ се спазват следните изисквания, които се декларират в самия план от лице или търговец по чл. 235 или чл. 241 от Закона за горите, който го е изготвил:   7.1. типовете горски месторастения за площи, на които те не са установени, се определят, съгласно Инструкция за установяване и картиране на типовете горски месторастения и определяне на състава на дендроценозите;  7.2. изборът на видовете за залесяване трябва да бъде съобразен за съответния тип месторастене, съгласно Квалификационната схема на типовете горски месторастения в Република България (2011 г.);  7.3. дава се приоритет на местни устойчиви видове за съответния район и тип месторастене;  7.4. за залесяване на площи, разположени от 0 до 700 метра надморска височина, се използват видове, които са с висока устойчивост на пожар;  7.5. от интродуцираните видове могат да се използват за залесяване само тези от тях, за които при оценка на въздействието не е установено, че застрашават биологичното разнообразие и екосистемните услуги или оказват отрицателно влияние върху здравето на хората;  7.6. когато се налага смесване на дървесните или храстови видове в културата, то трябва да е поясно или на групи и минимум 10% от площта може да е заета от медоносни дървесни видове, съгласно Приложение № 5 „Списък с медоносни дървесни и храстови видове“;  7.7. при възникнало несъответствие между типа на месторастенето и изискването за ниска степен на опасност от пожар по т. 7.3 и 7.4, трябва да бъде подробно мотивиран и обоснован изборът на дървесен вид за залесяване;  7.8. гъстотите на създадените култури следва да бъдат съобразени с нормативите за съответните видове посочени в Наредба № 2 от 2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране (ДВ, бр. 16 от 2013 г.);  7.9. качеството на фиданките с открита коренова система трябва да отговаря на изискванията на БДС 1449-73, а на фиданките със закрита коренова система на Наредба № 21 от 2012 г. за условията и реда за определяне, одобряване, регистрация и отмяна на източниците от горската семепроизводствена база, събирането и добива на горски репродуктивни материали, тяхното окачествяване, търговия и внос (ДВ, бр. 93 от 2012 г.);  7.10. необходимостта от ограждане на предвидената за създаване горска култура върху земеделски земи;  7.11. в случай на залесителни дейности на площ над 1 ха, дейностите могат да включват комбинация от дървесни или храстови видове, която включва:  - минимум 10 % широколистни дървета върху определена площ, или  - минимум три дървесни вида, от които най-малобройният заема минимум 10 % от площта.   1. За дейността „Възстановяване на полезащитни горски пояси“ допустими за подпомагане са само държавни предприятия по чл. 163 от ЗГ. 2. Създаването на покривка само от храстова растителност е допустимо само в случаите на противоерозионно залесяване, когато поради тежки екологични или климатични условия, не може да се очаква чрез засаждането на дървесни видове да се създаде горска покривка, като се осигурява същото равнище на грижи и опазване, каквото се прилага и за горите. 3. Дейностите по третиране на фиданките с необходимите предпазни и защитни материали по т. 2 от Раздел 10 „Допустими разходи“ може да се извършва с влагозадържащи препарати, заразяване с мицел или азот фиксираща бактерия, които се осъществяват индивидуално, по схема на производителя или чрез ограждане/очертаване границите на залесената площ. 4. Дейностите по ограждане на залесената територия по т. 3 от Раздел 10 „Допустими разходи“ се допуска само при необходимост от защита срещу увреждане при движението на хора, превозни средства и от паша. Видът и размерът на оградата се определят от лицата по чл. 235 и чл. 241 от Закона за горите в технологичния план за залесяване. 5. В зоните, включени в мрежата „Натура 2000“, залесяването е допустимо само ако съответства на Режимите за устойчиво управление на горите в Натура 2000 (https://www.moew.government.bg/bg/priroda/natura-2000/natura-2000-v-bulgariya/natura-2000-v-gorite/) и е съгласувано с органа на държавата членка, който отговаря за прилагането на „Натура 2000“. 6. За залесяване/възстановяване ще се използват с приоритет местни дървесни и храстови видове и произходи, според типа на месторастене и типа местообитание. 7. Залесяване на поляни и ливади в горските територии е допустимо само в случаите на защита срещу ерозия и порои, ако територията не е местообитание на застрашен от изчезване вид растение или животно. 8. Подпомагат се заявления за подпомагане за възстановяване на щети от горски пожари, природни бедствия и катастрофични събития, когато размерът на щетата е повече от 20% от горския потенциал на база увредена площ от съответния подотдел или имот. 9. Подпомагат се заявления за подпомагане за възстановяване на щети на гори, пострадали от болести или вредители само при представено удостоверение за събитието от съответната Лесозащитна станция. 10. Подпомагат се заявления за подпомагане за възстановяване на полезащитни горски пояси, само за площи, в лошо и/или задоволително състояние. 11. Подпомагането на полезащитните горски пояси в лошо състояние се извършва върху 100% от площта им, а за тези в задоволително състояние подпомагането е до 70% от площта им. Състоянието им се определя от Доклад за извършен мониторинг на състоянието на полезащитните горски пояси. В случаите когато видовият състав на пояса е от неместни дървесни видове, подпомагането ще се извършва върху 100% от площта, независимо от състоянието му. 12. За всеки подотдел горски полезащитен пояс, с който се кандидатства за подпомагане, трябва да се представи Удостоверение за проверка на място от контролен орган - Лесозащитна станция или Регионална дирекция по горите, потвърждаващо състоянието на подотдела, посочен в доклада. 13. При осъществяване на интервенцията в защитените зони да се използват за залесяване само местни видове, приоритетно с местен географски произход и да не се допуска използването на чужди инвазивни видове и неместни видове. 14. В защитените зони BG0000218 „Дервентски възвишения 1“, BG0000212 „Сакар“, BG0000219 „Дервентски възвишения 2“ и BG0001034 „Остър камък“, в които видът мишевиден сънливец (Myomimus roachie) е предмет на опазване и е особено чувствителен, да не се допуска залесяване с иглолистни видове. 15. Одобрените инвестиции по подаденото заявление за подпомагане се изпълняват в срок до 36 месеца от датата на подписването на административния договор, но не по-късно от 1 септември 2029 г.   **II. Условия за недопустимост на дейностите/инвестициите:**   1. Безвъзмездна финансова помощ не се предоставя за заявления за подпомагане, за които не е проведена процедура по реда на Закона за опазване на околната среда (ЗООС) и/или Закона за биологичното разнообразие (ЗБР) и има влязъл в сила административен акт, издаден по реда на глава шеста от Закона за опазване на околната среда и/или Закона за биологичното разнообразие или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проекти и инвестиционни намерения с предмета и целите на опазване на защитените зони (ДВ бр. 73/2007 г.), с които/което се одобрява осъществяването на инвестиционното предложение, план, програма, проект. 2. Безвъзмездна финансова помощ не се предоставя за заявления за подпомагане ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз. 3. Безвъзмездна финансова помощ не се предоставя за заявления за подпомагане в местата, включени в националната екологична мрежа, съгласно чл. 3 от ЗБР, които не отговарят на изискванията на ЗЗТ, ЗБР и съответните подзаконови нормативни актове за тяхното прилагане, както и предвидените ограничения в заповедите за обявяването на тези места и плановете за управлението им. 4. Безвъзмездна финансова помощ не се предоставя за заявления за подпомагане за загуби на доход, дължащи се на пожари, природни бедствия, неблагоприятни климатични събития, които могат да бъдат приравнени на природни бедствия, други неблагоприятни климатични и катастрофични събития. 5. Залесяване на тополи и върби с цел създаване на култури с цикъл на ротация по-малък от 6 години, при разстояния по-малки от 2,0 - 10,0 м х 2,0 - 10,0 м и брой на фиданките по-голям от 1500 бр./ха. 6. Залесяване с цел производство на коледни елхи. 7. Залесяване на бързорастящи дървета за производство на енергия, при турнуси на сеч по-ниски от посочените в Приложение № 5 от Наредба № 18 от 7 октомври 2015 г. за инвентаризация и планиране в горските територии. 8. Залесяване на уязвими местообитания като торфища, влажни зони, карстови и силикатни терени, автохтонно не поддържащи горско-дървесна растителност (местообитания с европейска значимост, започващи с кодове 6, 7 и 8 от Приложение № 1 към чл. 6, ал. 1, т. 1 от Закона за биологичното разнообразие (ДВ. бр.77 от 2002 г.)). 9. Залесяване на лесонепригодни горски територии и други лесонепригодни площи, освен в случаите на т. 9. от Раздел 9. I. „Условия за допустимост на дейностите/инвестициите“ или освен в случаите на частично лесонепригодни такива, доказано с протокол между РДГ и собственика за голината, определена като лесонепригодна. 10. Залесяване на постоянно затревени площи, включително мери, пасища, пасища с храсти, ливади, голини в ЗЗ, горски поляни и торфища. 11. Залесяване на имоти, които през последните 5 (пет) години са имали начин на трайно ползване мери, пасища, ливади и поляни. 12. Залесяване на земеделски земи, които не са били включени в сеитбооборот през последните 5 или повече години. 13. Залесяване в защитени зони на имоти, заети от негорски природни местообитания, включени в Приложение № 1 на Закона за биологичното разнообразие, както и залесяване в горски природни местообитания от Приложение 1 на Закона за биологичното разнообразие с нетипични за съответното природно местообитание видове. 14. Залесяване на сечища и площи, които са предвидени за залесяване, като част от обичайните дейности по стопанисване на горските територии. 15. Свързаните със залесяването дейности в защитените зони от Натура 2000 следва да се реализират извън периода март-юли – размножителният период на птици и други групи диви животни. 16. Да не се подпомага залесяване на неземеделски земи в горските територии на природни местообитания 91G0, 91Н0, 91AA, 9530, 9560, 9150, 95A0, 92D0, освен в случаите, когато ерозирания терен не заема над 50% от площта на полигона за залесяване. 17. Да не се подпомага залесяване с пълна обработка на почвата или изпълнение на тракторни тераси в защитени зони. 18. Да не се подпомагат дейности в горите по попълване на подраста във фаза на укрепнал подраст с разсадникови фиданки. 19. Интервенцията не се прилага на територията, обхваната от физически блокове с номера FB 49597-194, 49597-74, 63152-28, одобрени със Заповед №РД 09-150 от 25.02.2022 г. на Министъра на земеделието с цел опазване на вида Phengaris nausithous. |

# **10. Допустими разходи:**

|  |
| --- |
| Подпомагането за залесяване и възстановяване ще бъде до 100% от допустимите разходи съгласно предоставената възможност по чл.73, т. 4, б. „в“ на Регламент(ЕС) 2021/2115 на Европейския парламент и на Съвета .  Подпомагането ще се извършва на базата на стандартни разходи за залесяване и възстановяване за хектар залесена/възстановена площ, съгласно Приложение 6 „Стандартни разходи за залесяване и възстановяване“.  Безвъзмездна финансова помощ се предоставя за следните допустими за подпомагане разходи:  1. Изготвяне на технологичен план за залесяване/възстановяване;  2. Залесителни/възстановителни дейности, включващи:  2.1. Подготовка на почвата за залесяване;  2.2. Закупуване на залесителен материал;  2.3. Временно съхранение на залесителния материал;  2.4. Разходи за труд при залесяване;  2.5. Други операции, свързани с напояване (където това е възможно), влагане на почвени подобрители с влагозадържащ ефект.  3. Ограждане;  4. Превантивни действия срещу вредители и болести;  5. Транспортни разходи;  6. Общи разходи, свързани със заявлението за подпомагане, в т.ч. разходи за такси, инженери и консултанти, управление на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение. |
|  |

# **11. Условия за допустимост на разходите и избрана система за оценка на обоснованост на разходите:**

**11.1. Условия за допустимост на разходите:**

|  |
| --- |
| 1. Безвъзмездната финансова помощ по реда на настоящите Условия за кандидатстване се предоставя в рамките на наличните средства под формата на възстановяване на действително направени и платени допустими разходи.  2. Разходите от Раздел 10. „Допустими разходи“ са допустими за подпомагане, ако са извършени след посещението на място по чл. 12, ал. 4 от Наредба № 4 от 25.10.2024 г., с изключение на разходите по т. 1. и т. 6 от същия. Размерът на допустимите разходи по т. 1, 2, 3, 4 и 5 от Раздел 10. „Допустими разходи“, за всеки залесителен обект поотделно, не може да надхвърля стойностите, посочени в Приложение № 6 „Стандартни разходи за залесяване и възстановяване“.  3. Разходите по т. 1 и т. 6 от Раздел 10. „Допустими разходи“ са допустими, ако са извършени не по-рано от 1 януари 2023 г, независимо дали всички свързани с тях плащания са направени и не могат да превишават допустимите разходи по заявлението за подпомагане, както следва:  3.1. за консултантски услуги по подготовка на заявлението за подпомагане до 1,4 % от допустимите разходи по т. 2 - 5 от Раздел 10 „Допустими разходи“;  3.2. за консултантски услуги по управление на заявлението за подпомагане до 1,5 % от допустимите по т. 2 - 5 от Раздел 10 „Допустими разходи“;  3.3. за изготвяне на технологичен план - съгласно формулата за определяне на стандартните разходи за изготвяне на технологичен план за залесяване по Приложение № 6.  3.4. за такси за издаване на документи от държавни и общински администрации – до 1% от стойността на допустимите разходи по т. 2 - 5 от Раздел 10 „Допустими разходи“.  4. Държавен фонд „Земеделие“ извършва оценка на обосноваността на предложените за финансиране разходи по т. 1, 2, 3, 4 и 5 от Раздел 10 „Допустими разходи“ чрез представяне на най-малко три съпоставими независими оферти, които съдържат наименованието и ЕИК/БУЛСТАТ на оферента, срока на валидност на офертата, датата на издаване на офертата и подпис на оферента, подробна техническа спецификация и количествено-стойностни сметки на доставките/услугите, цена в левове или евро с посочен данък върху добавената стойност (ДДС).  5. В случаите по т. 4 оферентите, когато са местни лица, трябва да са вписани в Търговския регистър и регистъра на юридическите лица с нестопанска цел към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите за разходите по т. 1, 2, 3, 4 и 5 от Раздел 10 „Допустими разходи“ трябва да са вписани в публичните регистри съгласно чл. 235 и 241 от Закона за горите.  6. Кандидатите, възложители по ЗОП, събират офертите по т. 4 чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.  7. Минималното съдържание на офертите по т. 6 е: наименование и ЕИК/БУЛСТАТ на оферента, срок на валидност на офертата, дата на издаване на офертата, , техническо предложение, ценово предложение в лева или евро с посочен ДДС.  8. Държавен фонд „Земеделие“ извършва съпоставка между размера на разхода, посочен в представените оферти и Приложение № 6 „Стандартни разходи за залесяване и възстановяване“, като одобрява за финансиране разхода до най-ниския му размер.  9. За разходите по т. 1 и т. 6 от Раздел 10. „Допустими разходи” не се изисква да се представят оферти. Допустимите разходи по т. 6 от Раздел 10. „Допустими разходи” не може да надхвърлят стойностите по т. 3 от настоящият раздел.  **11.2. Условия за недопустимост на разходите:**   1. Закупуване или наем на земя и сгради; 2. Данък върху добавена стойност, с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност; 3. Оперативни разходи; 4. Банкови такси, разходи за гаранции, изплащане и рефинансиране на лихви, застраховки; 5. Разходи за принос в натура; 6. Инвестиции, които представляват обикновена подмяна; 7. Разходи, свързани с плащания в брой; 8. Инвестиции в частта им, която надвишава определените пределни разходи, съгласно Приложение № 6; 9. Инвестиции, за които ДФЗ-РА или друг компетентен орган установи изкуствено създадени условия за получаване на безвъзмездната финансова помощ с цел осъществяване на предимство в противоречие с целите на интервенцията; 10. Неустойки за неизпълнение по договорите с избраните доставчици/изпълнители; 11. Натрупани лихви върху изплатени авансови плащания; 12. Разходи за изследвания за разработване на нови продукти, процеси и технологии; 13. Обезщетения за отчуждаване на имоти; 14. Инвестиции, за които се установи, че ще имат отрицателно въздействие върху околната среда; 15. Общи разходи, извършени преди 01.01.2023 г.; 16. Разходи, извършени преди подаването на заявлението за подпомагане от страна на кандидата, независимо дали всички свързани плащания са направени или не, с изключение на разходите по т. 1 и т. 6 раздел 10 „Допустими разходи; 17. Не са в съответствие с чл. 189, параграф 3, буква „е“ от Регламент (ЕС, Евратом) № 2024/2509 на Европейския парламент и на Съвета от 23 септември 2024 година относно финансовите правила, приложими за общия бюджет на Съюза, съгласно който разходите следва да са приемливи, обосновани и отговарят на принципа на добро финансово управление, по-специално от гледна точка на икономичността и ефикасността; 18. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз; 19. Всички други разходи, които не са определени като допустими съгласно Раздел 10 „Допустими разходи“. |
|  |

# **12. Критерии за подбор:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Предварителна оценка на заявления за подпомагане се извършва, когато заявената финансова помощ по подадените заявления за подпомагане надвишава с повече от 50 на сто бюджета по приема. Предварителната оценка се извършва по реда на чл. 11 от Наредба № 4 от 2024 г.  2. Критерии за подбор, по които ще бъдат класирани постъпилите заявления за подпомагане са:   |  |  |  |  | | --- | --- | --- | --- | | № | Описание | Точки | | | да | не | | **1.** | **Проектът се осъществява на територията на община с лесистост според разпределението на общините по процент на лесистост (**Приложение № 3**)** | **25** | **0** | | до 30% | 25 | 0 | | от 30,01% до 40% | 20 | 0 | | от 40,01% до 50% | 10 | 0 | | над 50,01% | 5 | 0 | | **2.** | **Проектът се осъществява на територията на община, класифицирана според степента на ерозия, съгласно „Списък на общините, чиито земи са застрашени от ерозионни процеси“** (Приложение № 4)**:** | **20** | **0** | | висока | 20 | 0 | | средна | 10 | 0 | | **3.** | **Степен на увреденост на горския потенциал:** | **20** | **0** | | от 75.01% до 100% | 20 | 0 | | от 50.01% до 75% | 10 | 0 | | от 20,01% до 50% | 5 | 0 | | **4-** | **Размерът на площта, на която се залесява/възстановява е:** | **20** | **0** | | над 5.01 ха | 20 | 0 | | от 1.01 до 5.0 ха | 15 | 0 | | от 0.51 до 1.0 ха | 10 | 0 | | до 0.5 ха | 5 | 0 | | **5.** | **За залесяване ще се използват местни дървесни /храстови видове** | **10** | **0** | | **6.** | **За залесяване ще се използват повече от 10% медоносни дървесни/храстови видове** (Приложение № 5 „Списък с медоносните дървесни и храстови видове“) | **5** | 0 | | Всичко точки: | | **100** | 0 |   3. Методика за оценка на заявленията за подпомагане:   * 1. Съответствието с критериите за подбор на проекти се преценява към датата на подаване на заявлението за подпомагане съобразно приложените към него документи.   2. Точките по критерий № 1 ще се присъждат само за дейности по залесяване на земеделски и неземеделски земи и ще се определят според разпределението на общините по процент на лесистост (Приложение № 3). В случаите на заявления за подпомагане, в които са заявени за залесяване площи, попадащи на територии с различен процент на лесистост, точките се присъждат според преобладаващата част от заявената за залесяване площ по заявлението за подпомагане. При извършване на предварителна оценка, размерът на площта се определя от технологичните планове за залесяване и от преобладаващата част на одобрената за залесяване площ по заявлението за подпомагане.   3. Точките за степен на ерозия по критерий № 2 се определят съгласно „Списък на общините, чиито земи са застрашени от ерозионни процеси“(Приложение № 4). В случаите на заявления за подпомагане, в които са заявени за залесяване/възстановяване площи, попадащи на територии с различна степен на ерозия, точките се присъждат според преобладаващата част на заявената за залесяване/възстановяване площ по заявлението за подпомагане. При извършване на предварителна оценка, размерът на площта се определя от технологичните планове за залесяване и от преобладаващата част на одобрената за залесяване/възстановяване площ по заявлението за подпомагане.   4. Точките по критерий № 3 ще се присъждат само за дейности по възстановяване на щети по горите от горски пожари, природни бедствия и катастрофични събития и ще се определят процентно спрямо общата площ на съответния подотдел или поземлен имот. При подотдели или поземлени имоти с различна степен на увреденост на горския потенциал над 20%, за степен на увреденост се приема средно претегления процент. Средно претегления процент се определя по формулата:   СПП=(х1р1+х2р2+х3р3)/(х1+х2+х3)  СПП – средно претеглен процент  x – размер на горската площ на съответния подотдел или поземлен имот в хектари;  p – % на увреждане по-голям от 20% на съответния подотдел или поземлен имот.   * 1. За присъждане на точки по критерии № 4, № 5 и № 6 ще се ползва информацията, декларирана в технологичните планове за залесяване, като за критерий № 6 ще се използва и Приложение № 5 „Списък с медоносните дървесни и храстови видове“.   2. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за мониторинг.   3. Подпомагат се проекти, които са получили **минимален брой от 25 точки** по критериите за подбор. |

# **13. Приложим режим на минимални/държавни помощи**

|  |
| --- |
| 1. Съгласно чл. 145, параграф 1 от Регламент(ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (OB, L 347, 20.12.2013 ), членове 107, 108 и 109 от Договора за функционирането на Европейския съюз (ДФЕС) се прилагат по отношение на подпомагането, предоставяно съгласно същия регламент.  2. Подпомагането по процедурата ще се предоставя в съответствие с Регламент (ЕС) 2022/2472 на Комисията, от 14 декември 2022 година, относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз. Съгласно чл. 41 и чл. 43 от Регламента помощта е определена като съвместима с вътрешния пазар по смисъла на чл. 107, параграф 3, буква „в“ от ДФЕС и е освободена от задължението за уведомяване по чл. 108, параграф 3 ако изпълнява условията, определени в параграфи 2-12 от настоящия член и в глава I.  3. Съгласно чл. 4 от Регламент (ЕС) 2022/2472 брутния еквивалент на безвъзмездна помощ за залесяване и създаване на гористи местности не може да надхвърля 7,5 млн. евро на проект. Този праг не може да се заобикаля чрез изкуствено разделяне на схемите или проектите за помощ.  4. При определяне размера на финансовата помощ се спазват разпоредбите на чл. 7 и 8 от Регламент (ЕС) 2022/2472, като се вземе предвид, че за начало на „жизнения цикъл“ на един проект/държавна помощ, като начален период на обследване за евентуално натрупване на държавни помощи следва да се вземе 2023 г., която е и началната за програмния период 2023-2027 г., а като край на „жизнения цикъл“ на дадена държавна помощ се счита краят на програмния период 2023-2027 г., и по-конкретно до 31.12.2029 г. В случай, че мониторинговият период на даден проект надвишава този срок (31.12.2029 г.), то за край на „жизнения цикъл“ за конкретния проект следва да се счита краят на мониторинговият му период. |

# **14. Изискуеми документи, в т.ч. документи, доказващи съответствие с критерии за подбор/оценка:**

|  |
| --- |
| **І. ПРИЛОЖЕНИ ОБЩИ ДОКУМЕНТИ**   1. Декларация при кандидатстване (Приложение № 2). 2. Декларация по чл. 4а, ал. 1 от ЗМСП (по образец, утвърден от министъра на икономиката и индустрията), съгласно Приложение № 8. 3. Декларация за размера на получените държавни помощи независимо от тяхната форма и източник по образец съгласно Приложение № 9. 4. Решение на компетентния орган на юридическото лице за кандидатстване по реда на настоящите условия за кандидатстване (*изисква се в случай, че кандидатът не е община или местно поделение на вероизповеданията“*). 5. Документ за собственост на имота/ите, в които ще се извършват дейностите, или правото да ги стопанисва, ведно със скиците на поземлените имоти. 6. Влязъл в сила административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществяването на инвестиционното предложение (представя се в случаите, когато издаването на документа се изисква по ЗООС и/или по ЗВ). 7. Документация за възложената обществена поръчка за изпълнение на дейностите по заявлението, извършени преди подаване на заявлението за подпомагане, ведно с договора с избрания изпълнител с подробно описание на дейностите, сроковете и стойностите, предмет на договора (изисква се в случай, че заявлението включва разходи по т. 1 и т. 6 от Раздел 10. „Допустими разходи“, извършени преди подаване на заявлението). 8. Най-малко три съпоставими независими оферти, които имат най-малко следното минимално съдържание - наименование на офертата, срок на валидност на офертата, дата на издаване на офертата, подпис на офертата, техническо предложение, ценово предложение в лева или евро с посочен ДДС. Допустимо е същите да се представят с електронен подпис (КЕП) на издателя. (Не се изисква за разходите по т. 6 от Раздел 10. „Допустими разходи”). 9. В случаите, когато оферентите са чуждестранни лица, следва да представят документ за правосубектност съгласно националното им законодателство. 10. Предварителни или окончателни договори за услуги – обект на инвестицията, включително с посочени цена в левове или евро с посочен ДДС и срок за изпълнение (изисква се, за кандидати невъзложители по реда на ЗОП).   11. Първични счетоводни документи (фактури), доказващи извършените разходи за такси по т. 3.4 от Раздел 11.1 „Условия за допустимост на разходите“.  12. Технологичен план за залесяване, утвърден от съответната Регионална дирекция по горите. В случаите на предвидени залесявания/презалесявания в горски територии се прилагат таксационните описания на съответните подотдели/отдели, съгласно действащия горскостопански план или програма, а когато се залесяват „голини“ от горски фонд се прилагат таксационните описания и от предходния горскостопански план или програма, или лесоустройствен проект, план или програма.  13. Протокол, удостоверяващ, че площите, в които ще се извършва презалесяването, са пострадали от опожаряване или природни бедствия:   * + за държавните предприятия по чл. 163, ал. 1 от Закона за горите, подписан от РДПБЗН и от съответните териториални поделения на държавните предприятия по чл. 163, ал. 1 от Закона за горите;   + за общини, подписан от РДПБЗН и общинската горска структура по чл. 181, ал. 1, т. 1 от Закона за горите;   за физически лица, еднолични търговци и юридически лица, подписан от РДПБЗН и съответната Регионална дирекция по горите.В протокола се описват данни за настъпилото събитие - дата и размер на опожарената или пострадалата от конкретно природно бедствие площ в декари за всеки подотдел или поземлен имот.   1. Удостоверение от съответната Лесозащитна станция за настъпилото събитие.(представя се в случаите на кандидатстване за възстановяване на щети на гори, пострадали от болести или вредители). 2. Доклад за извършен мониторинг на състоянието на полезащитните горски пояси, подписан от директора на съответното териториално поделение на държавното предприятие, ведно с Удостоверение от проверка на място от контролен орган – съответната Лесозащитна станция или Регионална дирекция по горите, потвърждаващо състоянието на подотдела, посочен в доклада.(Представя се само в случаите на възстановяване на горски полезащитни пояси. Докладът следва да бъде изготвен в годината на кандидатстване.). 3. Количествено-стойностни сметки за всеки залесителен обект, кореспондиращи с количествените сметки на технологичните планове за залесяване. Представят се и в електронен формат „.xls“ или „.xlsx“. 4. Становище от съответната Регионална дирекция по горите, по местонахождение на имота, че поради тежки екологични или климатични условия, не може да се очаква чрез засаждането на дървесни видове да се създаде горска покривка. (представя се само в случаите, на създаване на покривка само от храстова растителност).   **II. Специфични документи подавани от общини:**  1. Решение на общинския съвет за кандидатстване по реда на настоящите Условия за кандидатстване.  2. Решение на общинския съвет, че дейностите, включени в проектите, съответстват на приоритетите на плана за интегрирано развитие на общината.  **III. Специфични документи, за местни поделения на вероизповеданията**   1. Решение на компетентния орган на местното поделение на вероизповеданието за кандидатстване по реда на настоящите Условия за кандидатстване. 2. Удостоверение от съответния окръжен съд за вписване на местно поделение на вероизповеданието, регистрирано по чл. 20 от ЗВ. *(Представя се само от местни поделения на вероизповеданията по чл. 20 от ЗВ).* 3. Заповед, протокол за избор или решение, издадени или утвърдени от съответния компетентен орган, които да доказват легитимността на органа за управление. 4. Нотариално заверено изрично пълномощно за лицата, упълномощени да вземат решения по отношение на кандидата местно поделение на вероизповеданията.   **IV. Списък с документи, доказващи съответствие с критериите за подбор на проекти**   1. Технологичен план за залесяване, утвърден от съответната Регионална дирекция по горите, който включва данни за размера на площта, на която се залесява. В същият декларативно трябва да се посочи дали предвидените видове за залесяване са местни или интродуцирани. 2. Протокол, удостоверяващ, че площите, в които ще се извършва презалесяването, са пострадали от опожаряване или природни бедствия |

# **15. Подготовка и подаване на заявления за подпомагане:**

|  |
| --- |
| 1. Кандидатстването се извършва единствено чрез електронно подадено заявление за подпомагане в СЕУ в срока на приема, посочен в заповедта за утвърждаване на насоките за кандидатстване. Редът за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол. 2. Подаването на заявлението за подпомагане, както и всички документи към него се удостоверява с КЕП на кандидата чрез СЕУ. Кандидатът подписва заявлението за подпомагане с валиден КЕП към дата на кандидатстване с титуляр представляващия кандидата, като автор на подписа в този случай следва да е представляващия кандидата. 3. Когато заявлението за подпомагане ще се подава от упълномощено лице, представляващия кандидата може да извърши упълномощаване директно в СЕУ чрез индивидуалния си профил, където определя обхвата на правата и потвърждава упълномощаването с КЕП, съгласно чл. 48, ал. 2 и 3 от Наредба № 105 от 2006 г. 4. Кандидатите могат да подават само едно заявление за подпомагане в рамките на срока за подаване на заявления за подпомагане, с изключение на Държавните предприятия по чл. 163 от ЗГ. В случай, че един и същи кандидат е подал повече от едно заявление за подпомагане, ДФ „Земеделие“ ще разглежда само последното постъпило заявление за подпомагане, а предходните се считат за оттеглени. 5. Държавните предприятия по чл. 163 от ЗГ могат да подадат две заявления за подпомагане едновременно по една и съща процедура, ако същите включват различни дейности от Раздел 8 „Допустими дейности/инвестиции“; 6. Документите се прилагат към заявление за подпомагане във формат „pdf”, “jpg”, “doc/docx” , “xls”/xlsx”, „rar” или „zip”. Оригиналите на документите се съхраняват от кандидата и се представят при поискване. 7. Документите, приложени към заявлението за подпомагане, се представят на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс – да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон, приет от 38-ото НС (ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор. 8. Заявленията за подпомагане по настоящата процедура се подават изцяло по електронен път чрез СЕУ на следния интернет адрес: https://seu.dfz.bg.   9. Редът за предоставяне на безвъзмездната финансова помощ е регламентиран в Наредба № 4 от 2024 г. |

# **16. Приложения към условията за кандидатстване:**

|  |
| --- |
| 1. Приложение № 1 Информация за попълване на заявление за подпомагане в СЕУ 2. Приложение № 2 Декларация за кандидатстване 3. Приложение № 3 Разпределение на общините по процент на лесистост 4. Приложение № 4 Списък на общините с ерозионни процеси 5. Приложение № 5 Списък с медоносни дървесни и храстови видове 6. Приложение № 6 Стандартни разходи за залесяване и възстановяване 7. Приложение № 7 Методология за изплащане на разходите за залесяване според процента на прихващане 8. Приложение № 8 Декларация съгласно по чл. 4а, ал. 1 от ЗМСП 9. Приложение № 9 Декларация за размера на получените държавни помощи |